Politikat e energjisë në fushatën presidenciale
Dy kandidatët kanë pikëpamje të ndryshme për rrugët e pakësimit të varësisë tek nafta e huaj
Presidenti Barack Obama dhe ish-guvernatori i Masaçusetsit Mitt Romney janë në një mendje se Shtetet e Bashkuara janë shumë të varura tek nafta e huaj. Por pikëpamjet e tyre janë shumë të ndryshme për mënyrën sesi ta pakësojnë apo edhe t’i japin fund kësaj varësie. Presidenti Obama ka qenë mbrojtës i shtimit të burimeve të energjisë së ripërtëritshme, si ajo e erës dhe diellore, për të cilat ai thotë se kanë perspektivë. Mitt Romney mbështet rritjen e nivelit të prodhimit të hidrokarbureve, përfshirë qymyrin, që në Shtetet e Bashkuara është në sasi të bollshme. Qendra për zgjidhje klime dhe energjie botoi një udhëzues për votuesit lidhur me qëndrimet e kandidatëve për politikat e energjisë. Nënpresidenti i qendrës Manik Roy. Dy kandidatët debatuan për efektivititetin e politikave të tyre në uljen e varësisë së Amerikës tek nafta e huaj. Mbrojtja dhe hapja e vendeve të punës ishte një çështje tjetër e rëndësishme, ndërkohë që rimëkëmbja është e ngadaltë, me papunësinë afro tetë për qind. tha zoti Obama. ”, tha zoti Romney. Sipas Departamentit të Energjisë, Shtetet e Bashkuara kanë importuar më pak se gjysmën e naftës që kanë konsumuar vitin e kaluar, një ulje në krahasim me 60 për qind, para gjashtë vjetësh. Konsumi i benzinës ka rënë në nivelin më të ulët që prej dhjetë vjetësh. Prodhimi i naftës në Shtetet e Bashkuara u rrit gjatë mandatit të zotit Obama, por jo aq shumë sa do zoti Romney. Presidenti Obama e shtyu miratimin e zgjatjes së naftësjellësit Keystone nga Kanadaja, duke kërkuar më shumë studime për ndikimin e tij tek mjedisi. Ish-guvernatori Romney thotë se kjo shtyrje rriti çmimin e naftës. Atëherë çfarë ndiikimi ka presidenti tek prodhimi dhe çmimi i gazit në tregun global të naftës. Gjatë pesë viteve të fundit, përparimet në teknologji kanë zbuluar një sasi të madhe gazi natyror në Shtetet e Bashkuara. Prodhimi është rritur dhe kostoja është ulur jashtëzakonisht. Të dy kandidatët e mbështesin këtë metodë, pavarësisht nga rreziku për mjedisin. Por ata kanë mendime të ndryshme për raportin e burimeve konvencionale dhe atyre të ripërtëritshme. Por çfarë duan njerëzit? Sipas disa anketave, thotë zoti Roy, ata duan gjithçka: çmime të ulëta, vendet e punës dhe pavarësi nga karburanti i huaj, si edhe mbrojtjen e mjedisit.